CELEX: 62019CN0531
Language: hr
Date: 2019-07-11 00:00:00
Title: predmet C-531/19: Zahtjev za prethodnu odluku koji je 11. srpnja 2019. uputio Tribunal Superior de Justicia de Castilla-La Mancha (Španjolska) – PO protiv Subdelegación del Gobierno en Ciudad Real

4.11.2019   
            
            
               HR
            
            
               Službeni list Europske unije
            
            
               C 372/11
            
         
      Zahtjev za prethodnu odluku koji je 11. srpnja 2019. uputio Tribunal Superior de Justicia de Castilla-La Mancha (Španjolska) – PO protiv Subdelegación del Gobierno en Ciudad Real
      (predmet C-531/19)
      (2019/C 372/10)
      Jezik postupka: španjolski
      
         Sud koji je uputio zahtjev
      
      Tribunal Superior de Justicia de Castilla-La Mancha
      
         Stranke glavnog postupka
      
      
         Tužitelj: PO
      
         Tuženik: Subdelegación del Gobierno en Ciudad Real
      
         Prethodno pitanje
      
      Sud koji upućuje zahtjev poziva Sud da se očituje o tome protivi li se članku 12. Direktive Vijeća 2003/109/EZ od 25. studenoga 2003. o statusu državljana trećih zemalja s dugotrajnim [boravkom] (1) i, među ostalim, presudama Suda od 7. prosinca 2017., López Pastuzano (C-636/16 (2)) i od 8. prosinca 2011., Ziebell (C-371/08 (3)), tumačenje koje je Tribunal Supremo [(Vrhovni sud, Španjolska)] zauzeo u svojim presudama br. 191/2019 od 19. veljače 2019. povodom žalbe u kasacijskom postupku 5607/2017 (ES:TS:2019:580) i br. 257/2019 od 27. veljače 2019. povodom žalbe u kasacijskom postupku 5809/2017 (ES:TS:2019:663), u skladu s kojim je na temelju tumačenja Direktive 2001/40/EZ (4) moguće utvrditi da se svakog državljanina treće zemlje, koji je nositelj dozvole dugotrajnog boravka, a koji je počinio kazneno djelo za koje je propisana kazna zatvora u trajanju od najmanje jedne godine, može i mora „automatski” protjerati, odnosno bez potrebe provođenja bilo kakvog ispitivanja njegovih osobnih, obiteljskih, socijalnih ili profesionalnih okolnosti.
      
         (1)  SL 2004., L 16, str. 44. (SL, posebno izdanje na hrvatskom jeziku, poglavlje 19., svezak 6., str. 41.)
      
         (2)  Presuda od 7. prosinca 2017., López Pastuzano (C-636/16, EU:C:2017:949)
      
         (3)  Presuda od 8. prosinca 2011., Ziebell (C-371/08, EU:C:2011:809)
      
         (4)  Direktiva Vijeća 2001/40/EZ od 28. svibnja 2001. o uzajamnom priznavanju odluka o izgonu državljana trećih zemalja (SL 2001., L 149, str. 34.) (SL, posebno izdanje na hrvatskom jeziku, poglavlje 19., svezak 12., str. 16.)